9. การจัดการ

9.1 โครงสร้างการจัดการ

  บริษัทมีคณะกรรมการ 4 ชุด คือ คณะกรรมการบริษัท คณะกรรมการตรวจสอบ คณะกรรมการ
  Governing Board และคณะกรรมการการลงทุน โดยรายละเอียดของคณะกรรมการแต่ละชุด
  มีดังต่อไปนี้

คณะกรรมการบริษัท

  รายชื่อคณะกรรมการบริษัท ณ วันที่ 31 ธันวาคม 2549 มีดังต่อไปนี้

  1. นายชัย โสภณพนิช ประธานกรรมการ

  2. นายแพทย์ชาญวิทย์ ตันติ์พิพัฒน์ รองประธานกรรมการ

  3. นางลินดา ลีสหะปัญญา กรรมการ และกรรมการผู้จัดการ

  4. นายเคอร์ติส จอห์น ชโรเดอร์ กรรมการ และผู้อำนวยการด้านบริหารกลุ่ม

  5. นายแพทย์ธนิต เธียรธนู กรรมการ และประธานกรรมการแพทย์

  6. นายชาตรี โสภณพนิช กรรมการ

  7. นายแพทย์อนันต์ เตชะเวช กรรมการ

  8. นายแพทย์จอน ยังพิชิต กรรมการ

  9. แพทย์หญิงคุณสวรรยา เดชอุดม กรรมการ

  10. นางกุลธิดา ศิวยาธร กรรมการ

  11. นายชอง โท กรรมการ

  12. สุลต่านอาเหม็ด บิน ซูลาเยม กรรมการ

  13. นางสาวโสภาวดี อุตตโมบล กรรมการอิสระ และประธานกรรมการตรวจสอบ

  14. นายสรดิษ วิญญรัตน์ กรรมการอิสระ และกรรมการตรวจสอบ

  15. นายบุญปกรณ์ โชควัฒนา กรรมการอิสระ และกรรมการตรวจสอบ

  โดยมีนางสาวศุทธินี เตวิทย์ เป็นเลขานุการคณะกรรมการบริษัท

วิธีการลงนามผูกพันบริษัทของกรรมการ

  กรรมการสองคน นอกจาก นายชาตรี โสภณพนิช นางกุลธิดา ศิวยาธร และ นายชอง โท
  ลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฏหมาย วัตถุประสงค์ และข้อบังคับของบริษัท
    ตลอดจนมติที่ประชุมของผู้ถือหุ้นด้วยความซื่อสัตย์และความระมัดระวัง
    เพื่อผลประโยชน์สูงสุดของบริษัท

2.  กำหนดวิสัยทัศน์ แนวทางการดำเนินธุรกิจ และกลยุทธ์ของบริษัท

3.  รับรองกลยุทธ์และนโยบายที่สำคัญ ซึ่งรวมถึงวัตถุประสงค์ แผนธุรกิจ เป้าหมายทางการเงิน
    แผนการดำเนินงาน และแผนการใช้เงินลงทุนของบริษัท ตามที่ฝ่ายจัดการเสนอ
    และติดตามดูแลให้มีการดำเนินการ รวมถึงติดตามผลของการดำเนินงาน

4.  จัดให้มีระบบการบัญชี รายงานทางการเงิน และการตรวจสอบทางการเงินที่เหมาะสม
    และดำเนินการให้บริษัทมีระบบการควบคุมภายในและการตรวจสอบภายในที่มีประสิทธิผล

5.  อนุมัติงบการเงินรายไตรมาสและรายปี
    และรับรองงบการเงินว่าได้จัดทำขึ้นอย่างถูกต้องและเชื่อถือได้
    เป็นไปตามมาตรฐานการบัญชีที่รับรองทั่วไป
    และจัดทำรายงานแก่ผู้ถือหุ้นในรายงานประจำปีของบริษัท

6.  ควบคุมและอนุมัติ แล้วแต่กรณี และดูแลให้รายการที่เกี่ยวโยงกัน
    ซึ่งอาจก่อให้เกิดความขัดแย้งทางผลประโยชน์มีความโปร่งใส

7.  มีอำนาจในการดำเนินการทำนิติกรรมผูกพันบริษัท
    คือกรรมการสองคนลงลายมือชื่อร่วมกันและประทับตราสำคัญของบริษัท

    คณะกรรมการตรวจสอบ

  รายชื่อคณะกรรมการตรวจสอบ ณ วันที่ 31 ธันวาคม 2549 มีดังต่อไปนี้

  1. นางสาวโสภาวดี อุตตโมบล ประธานกรรมการตรวจสอบ

  2. นายสรดิษ วิญญรัตน์ กรรมการตรวจสอบ

  3. นายบุญปกรณ์ โชควัฒนา กรรมการตรวจสอบ

  โดยมี นางทวิชา ตัณสถิตย์ เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

  คณะกรรมการตรวจสอบของบริษัทมีขอบเขต หน้าที่ ความรับผิดชอบ
  เพื่อรายงานต่อคณะกรรมการบริษัท ดังต่อไปนี้

1.  ดูแลรายงานทางการเงินของบริษัทให้เป็นไปตามมาตรฐานบัญชี เพียงพอและเชื่อถือได้
    ก่อนนำเสนอต่อคณะกรรมการบริษัท

2.  พิจารณาคัดเลือก และเสนอแต่งตั้งผู้สอบบัญชีของบริษัท พร้อมทั้งค่าธรรมเนียมการสอบบัญชี

3.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

6.  จัดทำรายงานการกำกับดูแลกิจการของคณะกรรมการตรวจสอบในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบ

7.  ปฏิบัติการอื่นใดตามที่คณะกรรมการบริษัทมอบหมาย

    หน้าที่อื่น ๆ

1.  พิจารณางบประมาณ และกำลังคนของสำนักงานตรวจสอบภายใน

2.  ประสานงานกับฝ่ายตรวจสอบภายในของบริษัท เกี่ยวกับระบบการควบคุมภายใน
    แผนงานแนวทางตรวจสอบ รวมทั้งประเมินผลการตรวจสอบการดำเนินงานด้านต่างๆ
    ของบริษัท ตามวิธีการ และมาตรฐานที่ยอมรับโดยทั่วไป

3.  แต่งตั้ง ถอดถอน โยกย้าย หรือเลิกจ้าง ผู้อำนวยการ (หัวหน้าแผนก) ตรวจสอบภายใน

    Governing Board

  คณะกรรมการ Governing Board ของโรงพยาบาลบำรุงราษฎร์ กรุงเทพมหานคร ณ วันที่ 31
  ธันวาคม 2549 มีดังต่อไปนี้

  1. นายแพทย์ชาญวิทย์ ตันติ์พิพัฒน์ ประธาน

  2. นาย เจมส์ แมทธิว แบนเนอร์ เลขานุการ

  3. นายชอง โท กรรมการ

  4. นายแพทย์การุณ เมฆานนท์ชัย กรรมการ

  5. นายแพทย์มนต์เดช สุขปราณี กรรมการ

  6. แพทย์หญิงอรดี จันทวสุ กรรมการ

  7. นายแพทย์รุจาพงศ์ สุขบท กรรมการ

  8. นายแพทย์สิร สุภาพ กรรมการ

  9. นางสาวโสภาวดี อุตตโมบล กรรมการ

  10. นายแพทย์วัฒนา สุพรหมจักร กรรมการ

  11. นายแพทย์วิสุทธิ์ วิเวกาภิรัต กรรมการ

  12. นายแพทย์วัชระพงศ์ แซ่ซือ กรรมการ

  13. นายแพทย์อภิชาติ ศิวยาธร ผู้เข้าร่วมประชุมโดยตำแหน่ง (Ex officio)

  14. นางสาวเจนนิส ชานมันยี ผู้เข้าร่วมประชุมโดยตำแหน่ง (Ex officio)

  15. นางคอร์ ลี ชาน ผู้เข้าร่วมประชุมโดยตำแหน่ง (Ex officio)

  16. นายแพทย์สิน อนุราษฎร์ ผู้เข้าร่วมประชุมโดยตำแหน่ง (Ex officio)

อำนาจหน้าที่ของคณะกรรมการ Governing Board

  คณะกรรมการ Governing Board
  มีวัตถุประสงค์เพื่อการเสนอแนะและดำเนินการเกี่ยวกับนโยบายการดำเนินงานของโรงพยาบาล
  ส่งเสริมความปลอดภัยของผู้ป่วยและปรับปรุงการปฏิบัติงานให้ดีขึ้น การให้บริการที่มีคุณภาพ
  และการบริหารและวางแผนงานของโรงพยาบาล คณะกรรมการ Governing Board
  มีอำนาจหน้าที่ความรับผิดชอบ เพื่อรายงานต่อคณะกรรมการบริษัท ดังต่อไปนี้

1.  จัดระบบแพทย์ที่มีสิทธิในการรักษาพยาบาลในโรงพยาบาลให้เป็นคณะแพทย์
    และอยู่ภายใต้ธรรมนูญแพทย์ (Professional Staff Bylaws, Rules and
    Regulations) ซึ่งได้รับการอนุมัติจากคณะกรรมการ Governing Board

2.  แต่งตั้งสมาชิกของคณะแพทย์ และกำหนดสิทธิในการรักษาพยาบาลให้เป็นไปตามธรรมนูญแพทย์

3.  จัดทำ แก้ไขร่วมกับคณะแพทย์ และอนุมัติธรรมนูญแพทย์ เพื่อควบคุมการดำเนินงาน

4.  กำหนดอำนาจหน้าที่ของคณะแพทย์ที่สมเหตุสมผล
    เพื่อให้สามารถรักษาพยาบาลผู้ป่วยอย่างเหมาะสม
    รวมถึงการดำเนินการของคณะแพทย์และฝ่ายบริหารเพื่อให้เป็นไปตามมาตรฐานของ Joint
    Commission International Accreditation (JCIA)
    และการรับรองคุณภาพโรงพยาบาลไทย (HA)
    และทำตามกฎหมายและระเบียบข้อบังคับที่เกี่ยวข้อง

    คณะกรรมการการลงทุน

  รายชื่อคณะกรรมการการลงทุน ณ วันที่ 31 ธันวาคม 2549 มีดังต่อไปนี้

  1. นายชัย โสภณพนิช ประธาน

  2. นางลินดา ลีสหะปัญญา กรรมการ

  3. นายชอง โท กรรมการ

  4. นางสาวโสภาวดี อุตตโมบล กรรมการ

  5. นายเคอร์ติส จอห์น ชโรเดอร์ กรรมการ

  6. นายเดนิส บราวน์ ผู้สังเกตุการณ์

  7. นายคาร์ล สแตนนิเฟอร์ ผู้สังเกตุการณ์

อำนาจหน้าที่ของคณะกรรมการการลงทุน

  พิจารณาโอกาสในการลงทุน ความเหมาะสม ความเป็นไปได้และโครงสร้างของโครงการ
  ทั้งในประเทศไทยและในภูมิภาค

ผู้บริหาร

  รายชื่อผู้บริหารของบริษัท ณ วันที่ 31ธันวาคม 2549 มีดังต่อไปนี้

  1. นางลินดา ลีสหะปัญญา กรรมการผู้จัดการ

  2. นายแพทย์ธนิต เธียรธนู ประธานกรรมการแพทย์

  3. นายเคอร์ติส จอห์น ชโรเดอร์ ผู้อำนวยการด้านบริหารกลุ่ม

  4. นายแพทย์สิน อนุราษฎร์ ผู้อำนวยการด้านการแพทย์กลุ่ม

  5. นายแพทย์การุณ เมฆานนท์ชัย ผู้อำนวยการด้านการแพทย์

  6. แพทย์หญิงจามรี เชื้อเพชระโสภณ รองผู้อำนวยการด้านการแพทย์อาวุโส

  7. นายคาร์ล สแตนนิเฟอร์ ผู้อำนวยการด้านการเงินกลุ่ม
  และผู้อำนวยการด้านพัฒนาโครงการระหว่างประเทศ

  8. นายเดนิส บราวน์ ผู้อำนวยการด้านปฏิบัติการกลุ่ม

  และผู้อำนวยการด้านบริหารบริษัท บำรุงราษฎร์ อินเตอร์เนชั่นแนล จำกัด

  9. นาย เจมส์ แมทธิว แบนเนอร์ ผู้อำนวยการด้านบริหาร

  10. นางคอร์ ลี ชาน ผู้อำนวยการด้านการเงิน

  11. นางสาวเจนนิส ชานมันยี ผู้อำนวยการด้านการปฏิบัติการ

9.2 การสรรหากรรมการและผู้บริหาร

  บริษัทยังไม่มีคณะกรรมการสรรหาเพื่อคัดเลือกคณะกรรมการและผู้บริหาร อย่างไรก็ตาม
  การเลือกตั้งกรรมการของบริษัท จะต้องได้รับอนุมัติจากที่ประชุมผู้ถือหุ้น
  ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด
    จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้เป็นประธานที่ประชุมเป็นผู้ออกเสียงชี้ขาด

  อนึ่งกระบวนการในการสรรหากรรมการอิสระของบริษัท
  ใช้วิธีเดียวกันกับกระบวนการในการสรรหากรรมการและผู้บริหาร
  โดยคุณสมบัติหลักของกรรมการอิสระของบริษัทมีดังต่อไปนี้

1.  เป็นกรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัท
    บริษัทในเครือ บริษัทร่วมหรือบริษัทที่เกี่ยวข้อง

2.  ไม่ได้เป็นกรรมการบริหารของบริษัท บริษัทในเครือ บริษัทร่วมหรือบริษัทที่เกี่ยวข้อง

3.  เป็นผู้ที่ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารของบริษัท บริษัทในเครือ บริษัทร่วมหรือบริษัทที่เกี่ยวข้อง

4.  เป็นอิสระจากผู้ถือหุ้นรายใหญ่ ผู้บริหารและผู้ที่เกี่ยวข้อง

5.  เป็นผู้ที่สามารถทำหน้าที่คุ้มครองผลประโยชน์ของผู้ถือหุ้นทุกรายอย่างเท่าเทียมกัน

6.  เป็นผู้ที่สามารถช่วยดูแลไม่ให้เกิดรายการที่มีความขัดแย้งทางผลประโยชน์ระหว่างบริษัทกับบุคคลที่เกี่ยวข้อง

7.  เป็นผู้ที่ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง (ทั้งนี้นับรวมหุ้นที่ถือโดยผู้ที่เกี่ยวข้องด้วย)

    9.3 ค่าตอบแทนกรรมการ กรรมการตรวจสอบและผู้บริหาร

    ค่าตอบแทนกรรมการและคณะกรรมการตรวจสอบ

  บริษัทได้จ่ายค่าตอบแทนกรรมการและคณะกรรมการตรวจสอบ สำหรับงวดสิ้นสุดวันที่ 31 ธันวาคม
  2549 สำหรับกรรมการ 15 ท่าน ดังต่อไปนี้

  ---- --------------- ------------------------------------- -------------- ---------------- ----------- ------------------------------------- ---------------- -------------
                       เบี้ยประชุมคณะกรรมการ                                                                เบี้ยประชุมคณะกรรมการตรวจสอบ                              รวมค่าตอบแทน

       รายชื่อ           จำนวนครั้งที่เข้าประชุม/จำนวนครั้งที่เชิญประชุม   ค่าตอบแทนรายปี   เบี้ยประชุมรายครั้ง   รวม         จำนวนครั้งที่เข้าประชุม/จำนวนครั้งที่เชิญประชุม   เบี้ยประชุมรายครั้ง   

  1    นาย ชัย โสภณพนิช  6/6                                   280,000        240,000          520,000                                                            520,000

  2    น.พ. ชาญวิทย์     6/6                                   240,000        180,000          420,000                                                            420,000
       ตันติ์พิพัฒน์                                                                                                                                                  

  3    นาง ลินดา        6/6                                   200,000        150,000          350,000                                                            350,000
       ลีสหะปัญญา                                                                                                                                                 

  4    นาย เคอร์ติส จอห์น 6/6                                   200,000        150,000          350,000                                                            350,000
       ชโรเดอร์                                                                                                                                                  

  5    น.พ. ธนิต เธียรธนู 5/6                                   200,000        125,000          325,000                                                            325,000

  6    นาย ชาตรี        1/6                                   200,000        25,000           225,000                                                            225,000
       โสภณพนิช                                                                                                                                                  

  7    น.พ. อนันต์       5/6                                   200,000        125,000          325,000                                                            325,000
       เตชะเวช                                                                                                                                                  

  8    น.พ.จอน ยังพิชิต   6/6                                   200,000        150,000          350,000                                                            350,000

  9    พ.ญ. คุณสวรรยา   6/6                                   200,000        150,000          350,000                                                            350,000
       เดชอุดม                                                                                                                                                   

  10   นาง กุลธิดา       5/6                                   200,000        125,000          325,000                                                            325,000
       ศิวยาธร                                                                                                                                                   

  11   นาย ชอง โท      5/6                                   200,000        125,000          325,000                                                            325,000

  12   สุลต่านอาเหม็ด บิน  0/6                                   120,000        0                120,000                                                            120,000
       ซูลาเยม                                                                                                                                                   

  13   น.ส. โสภาวดี     6/6                                   200,000        150,000          350,000     5/5                                   200,000          550,000
       อุตตโมบล                                                                                                                                                  

  14   นาย สรดิษ วิญญรัตน์ 6/6                                   200,000        150,000          350,000     5/5                                   125,000          475,000

  15   นาย บุญปกรณ์      6/6                                   200,000        150,000          350,000     5/5                                   125,000          475,000
       โชควัฒนา                                                                                                                                                  

                                                             3,040,000      1,995,000        5,035,000                                         280,000          5,485,000
  ---- --------------- ------------------------------------- -------------- ---------------- ----------- ------------------------------------- ---------------- -------------

  * สุลต่านอาเหม็ด บิน ซูลาเยม ได้รับแต่งตั้งให้เป็นกรรมการของบริษัทในที่ประชุมวิสามัญผู้ถือหุ้น
  ครั้งที่ 1/2549 เมื่อวันที่ 15 พฤษภาคม 2549

  ค่าตอบแทนกรรมการ คือค่าตอบแทนที่จ่ายให้แก่กรรมการของบริษัท
  โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร
  และค่าตอบแทนกรรมการดังกล่าว ได้รับอนุมัติจากผู้ถือหุ้นแล้ว

ค่าตอบแทนของกรรมการบริหารและผู้บริหาร

  ค่าตอบแทนรวมของกรรมการบริหารและผู้บริหารของบริษัทและบริษัทย่อย จำนวน 11 ท่าน
  ประจำปี 2549 เป็นจำนวนเงิน 121.8 ล้านบาท โดยที่ค่าตอบแทนดังกล่าว
  รวมถึงเงินเดือนและผลประโยชน์ที่เกี่ยวข้องของผู้บริหาร

9.4 การกำกับดูแลกิจการ

  บริษัทได้ตระหนักถึงความสำคัญของการกำกับดูแลกิจการที่ดี
  และมีความตั้งใจที่จะปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทยดังต่อไปนี้

  1. นโยบายเกี่ยวกับการดูแลกิจการ

  คณะกรรมการบริษัทเห็นว่าการกำกับดูแลกิจการที่ดีเป็นสิ่งที่มีความสำคัญ
  และมีความมุ่งมั่นตั้งใจที่จะปฏิบัติตามหลักการดังกล่าวเพื่อผลประโยชน์ในระยะยาวของผู้ถือหุ้น
  ภายใต้กรอบข้อกำหนดของกฎหมายและจริยธรรมทางธุรกิจ

  ขณะนี้ บริษัทอยู่ระหว่างการร่างนโยบายการกำกับดูแลกิจการ และจริยธรรมธุรกิจของบริษัท
  ซึ่งคาดว่าจะสามารถนำเสนอต่อคณะกรรมการเพื่ออนุมัติและนำมาปฏิบัติได้ภายในปี 2550

  2. สิทธิของผู้ถือหุ้น

  บริษัทเล็งเห็นถึงความสำคัญของสิทธิของผู้ถือหุ้นทุกราย ซึ่งรวมทั้งผู้ถือหุ้นรายใหญ่
  และผู้ถือหุ้นรายย่อย บริษัทมุ่งเน้นการให้ข้อมูลแก่ผู้ถือหุ้นทุกรายอย่างถูกต้อง ทันเวลา
  เท่าเทียมกัน และโปร่งใส เพียงพอสำหรับการตัดสินใจในการลงทุนของผู้ถือหุ้นและนักลงทุน

  ในการประชุมผู้ถือหุ้นทุกครั้ง บริษัทได้จัดส่งหนังสือเชิญประชุมให้แก่ผู้ถือหุ้นล่วงหน้า
  เพื่อแจ้งวาระการประชุม พร้อมความคิดเห็นของคณะกรรมการในแต่ละวาระ
  รวมถึงเอกสารประกอบต่างๆ เพื่อให้ผู้ถือหุ้นมีข้อมูลเพียงพอในการตัดสินใจ
  หากผู้ถือหุ้นไม่สามารถเข้าประชุมได้ด้วยตนเอง
  ผู้ถือหุ้นสามารถใช้สิทธิโดยการมอบฉันทะให้บุคคลหนึ่ง
  หรือกรรมการอิสระเข้าร่วมประชุมและออกเสียงลงคะแนนแทนได้

  ระหว่างการประชุมผู้ถือหุ้น ประธานในที่ประชุมจะเปิดโอกาสให้ผู้ถือหุ้นทุกรายสามารถเสนอแนะ
  ซักถาม และเสนอข้อคิดเห็นได้ทุกวาระ โดยประธานและผู้บริหารจะให้ความสำคัญกับทุกคำถาม
  และตอบข้อซักถามอย่างชัดเจนและตรงประเด็น พร้อมทั้งมีการบันทึกการประชุมที่ถูกต้อง ครบถ้วน
  เพื่อให้ผู้ถือหุ้นสามารถตรวจสอบได้

  3. สิทธิของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
  และมีความตั้งใจที่จะปฏิบัติต่อผู้มีส่วนได้เสียแต่ละกลุ่มอย่างยุติธรรม
  ผู้มีส่วนได้เสียที่สำคัญของบริษัทมีดังต่อไปนี้

  ลูกค้า / ผู้ป่วย บริษัทให้บริการแก่ผู้ป่วยอย่างมีจริยธรรมและในระดับคุณภาพที่สูงสุด
  คณะกรรมการ Medical Ethics Committee ของโรงพยาบาลจะช่วยดูแลพิทักษ์สิทธิผู้ป่วย
  นอกจากนี้ โรงพยาบาลมีแผนกที่ดูแลและพัฒนาคุณภาพของการบริการผู้ป่วยอย่างต่อเนื่อง
  โดยพิจารณาถึงความต้องการและความคิดเห็นของผู้ป่วย

  คู่ค้า / คู่สัญญา บริษัทปฏิบัติตามเงื่อนไขที่ตกลงไว้กับคู่ค้าและคู่สัญญา
  และจ่ายชำระหนี้คู่ค้าและคู่สัญญาอย่างตรงเวลา

  พนักงาน บริษัทเชื่อมั่นว่าพนักงานคือทรัพยากรที่มีคุณค่า
  ดังนั้นจึงให้โอกาสในการทำงานที่เท่าเทียมกัน และมีมาตรการที่จะให้ผลตอบแทนที่เหมาะสม
  รวมทั้งมีการพัฒนาบุคลากรโดยให้การฝึกอบรมเสริมสร้างความรู้ใหม่ๆอย่างสม่ำเสมอ

  คู่แข่ง บริษัทประพฤติตามกรอบกติกาการแข่งขันที่ดี ภายใต้กรอบของกฎหมาย
  โดยบริษัทจะมุ่งเน้นการแข่งขันทางด้านคุณภาพและประสิทธิภาพของการให้บริการเพื่อประโยชน์สูงสุดของลูกค้าและคนไข้

  เจ้าหนี้ บริษัทปฏิบัติตามเงื่อนไขและข้อกำหนดในสัญญาเงินกู้อย่างเคร่งครัด
  และจ่ายชำระหนี้ตรงเวลา

  สังคม บริษัทมีความรับผิดชอบต่อสาธารณะ รวมถึงสิ่งแวดล้อม โดยบริษัทมีนโยบายสิ่งแวดล้อม
  ซึ่งมีการสื่อสารให้พนักงานทุกคนช่วยกันอนุรักษ์สิ่งแวดล้อมและทรัพยากรธรรมชาติ
  อีกทั้งมุ่งเน้นสนับสนุนกิจกรรมต่างๆ เพื่อรักษาไว้ซึ่งความปลอดภัยขององค์กรและชุมชน
  และมีการใช้ทรัพยากรอย่างมีประสิทธิภาพ นอกจากนี้ บริษัทมีกิจกรรมต่างๆ
  เพื่อชุมชนอย่างสม่ำเสมอ โดยผ่านมูลนิธิโรงพยาบาลบำรุงราษฎร์ ซึ่งรวมถึงโครงการ UNICEF
  Youth Career Development Program และโครงการ 80
  หัวใจสำหรับเด็กที่เป็นโรคหัวใจขั้นรุนแรง

  4. การประชุมผู้ถือหุ้น

  บริษัทเล็งเห็นถึงความสำคัญต่อสิทธิต่างๆของผู้ถือหุ้นทุกราย ทั้งผู้ถือหุ้นรายใหญ่และรายย่อย
  คณะกรรมการจึงให้ความสำคัญต่อการประชุมผู้ถือหุ้น
  และมุ่งเน้นการให้ข้อมูลที่ครบถ้วนเพียงพอแก่ผู้ถือหุ้นเพื่อใช้ประกอบการตัดสินใจในการออกเสียงลงมติในแต่ละวาระได้อย่างเท่าเทียมกันและโปร่งใส
  ในการประชุมผู้ถือหุ้นประจำปี 2549 มีกรรมการเข้าร่วมประชุมทั้งสิ้น 12
  ท่านเพื่อให้ข้อมูลและชี้แจงรายละเอียดที่ผู้ถือหุ้นต้องการทราบเพิ่มเติม

  ในการประชุมผู้ถือหุ้นทุกครั้ง นอกจากกรรมการบริษัท
  ซึ่งรวมถึงประธานกรรมการและประธานกรรมการตรวจสอบ
  ผู้บริหารของบริษัทได้เข้าร่วมประชุมเพื่อตอบข้อซักถามของผู้ถือหุ้น
  ประธานในที่ประชุมได้สนับสนุนและเปิดโอกาสให้ผู้ถือหุ้นมีสิทธิเท่าเทียมกันในการสอบถาม
  และแสดงความคิดเห็นและข้อเสนอแนะต่างๆ โดยไม่ได้จำกัดเวลาการประชุม
  และบริษัทได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

  5. ภาวะผู้นำและวิสัยทัศน์

  คณะกรรมการของบริษัท ประกอบด้วยผู้ทรงคุณวุฒิที่มากด้วยความรู้และประสบการณ์ในหลายๆด้าน
  กรรมการทุกท่านมีส่วนร่วมในการกำหนด วิสัยทัศน์ ภารกิจ กลยุทธ์ เป้าหมาย แผนธุรกิจ
  และงบประมาณของบริษัท
  ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าสูงสุดให้กับกิจการและความมั่นคงสูงสุดให้กับผู้ถือหุ้น คณะกรรมการมีการประชุม
  ทุกไตรมาสเพื่อพิจารณาการรายงานผลการดำเนินกิจการของฝ่ายบริหาร

  นอกจากนี้คณะกรรมการบริษัทยังเป็นผู้ที่กำหนดอำนาจหน้าที่ความรับผิดชอบของคณะกรรมการต่างๆ
  รวมถึงระบบควบคุมภายใน การตรวจสอบภายใน และได้มีการสื่อสารบทบาท หน้าที่
  และความรับผิดชอบดังกล่าวต่อผู้บริหาร และพนักงานโดยทั่วถึง

  6. ความขัดแย้งทางผลประโยชน์

  เพื่อป้องกันปัญหาความขัดแย้งของผลประโยชน์
  คณะกรรมการมีการพิจารณารายการที่อาจมีความขัดแย้งทางผลประโยชน์
  และรายการที่เกี่ยวโยงกันอย่างรอบคอบ
  และมีการปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยมีราคาและเงื่อนไขเสมือนการทำราคากับบุคคลภายนอก และได้เปิดเผยรายละเอียด
  มูลค่ารายการ คู่สัญญา เหตุผลความจำเป็น ไว้ในงบการเงิน รายงานประจำปี และแบบ 56-1
  แล้ว

  7. จริยธรรมทางธุรกิจ

  บริษัทมีพันธกิจ (Mission Statement) คือ
  “เราให้บริการทางด้านการรักษาพยาบาลอย่างเอื้ออาทร เอาใจใส่ และได้มาตรฐานระดับโลก”
  และบริษัทมีหลักการปฏิบัติ ซึ่งได้มีการสื่อสารไปสู่พนักงานทุกคนดังต่อไปนี้

1.  เราให้บริการผู้ป่วย เสมือนหนึ่งบุคคลในครอบครัวของเรา

2.  เราให้บริการผู้ป่วย ทุกชาติ ภาษา และวัฒนธรรมอย่างเท่าเทียมกัน

3.  เราปฏิบัติต่อผู้ป่วยด้วยความซื่อสัตย์ มีความไว้วางใจซึ่งกันและกันและคงไว้ซึ่งจริยธรรม

4.  เราทำงานร่วมกันเป็นทีม

5.  เราปรับปรุงคุณภาพของงานอย่างต่อเนื่อง

6.  เรามุ่งมั่นที่จะสร้างไว้ซึ่งบรรยากาศในการทำงานที่อบอุ่น
    โดยให้เกียรติและไว้วางใจซึ่งกันและกัน

7.  เราส่งเสริมการพัฒนาศักยภาพของบุคคล และความคิดริเริ่มโดยให้มีการศึกษาอยู่เสมอ

8.  เราให้การรักษาพยาบาลอย่างมีประสิทธิภาพ เพื่อเพิ่มคุณค่าให้กับลูกค้าภายนอก
    และลูกค้าภายในของเรา

9.  เราปฏิบัติตนเป็นพลเมืองดีของชาติ

  พนักงานทุกคนจะต้องรับทราบและปฏิบัติตามหลักปฏิบัติของบริษัท

  8. การถ่วงดุลของกรรมการที่ไม่เป็นผู้บริหาร

  บริษัทมีกรรมการจำนวน 3 ท่านที่เป็นผู้บริหาร ดังต่อไปนี้

  1. นางลินดา ลีสหะปัญญา

  2. นายแพทย์ธนิต เธียรธนู

  3. นายเคอร์ติส จอห์น ชโรเดอร์

  กรรมการจำนวน 9 ท่านที่ไม่ได้เป็นผู้บริหารมีดังต่อไปนี้

  1. นายชัย โสภณพนิช

  2. นายแพทย์ชาญวิทย์ ตันติ์พิพัฒน์

  3. นางกุลธิดา ศิวยาธร

  4. นายแพทย์จอน ยังพิชิต

  5. แพนย์หญิงคุณสวรรยา เดชอุดม

  6. นายแพทย์อนันต์ เตชะเวช

  7. นายชอง โท

  8. นายชาตรี โสภณพนิช

  9. สุลต่านอาเหม็ด บิน ซูลาเยม

  บริษัทมีกรรมการจำนวน 3 ท่านที่เป็นกรรมการอิสระและเป็นกรรมการตรวจสอบดังต่อไปนี้

  1. นางสาวโสภาวดี อุตตโมบล

  2. นายสรดิษ วิญญรัตน์

  3. นายบุญปกรณ์ โชควัฒนา

  กรรมการที่เป็นอิสระ 3 ท่าน คิดเป็น 20% ของกรรมการทั้งคณะ
  บริษัทมีนโยบายที่จะปรับจำนวนกรรมการที่เป็นอิสระให้ไม่น้อยกว่า 1 ใน 3
  ของกรรมการทั้งคณะในอนาคต

  9. การรวมหรือแยกตำแหน่ง

  ประธานกรรมการไม่เป็นบุคคลเดียวกันกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  10. ค่าตอบแทนกรรมการและผู้บริหาร

  บริษัทยังไม่มีคณะกรรมการกำหนดค่าตอบแทน อย่างไรก็ตาม
  ผลตอบแทนของคณะกรรมการอยู่ในรูปของค่าตอบแทนประจำปี และค่าเบี้ยประชุม
  ซึ่งได้รับอนุมัติจากผู้ถือหุ้นแล้ว

  ผลตอบแทนของผู้บริหารอยู่ในรูปของเงินเดือนและโบนัส
  และขึ้นอยู่กับผลงานของบริษัทและผลปฏิบัติงานของผู้บริหารแต่ละท่าน

  รายละเอียดผลตอบแทนของคณะกรรมการและผู้บริหาร อยู่ในหัวข้อค่าตอบแทนกรรมการ
  กรรมการตรวจสอบและผู้บริหาร

  11. การประชุมคณะกรรมการ

  คณะกรรมการมีกำหนดการประชุมโดยปกติเป็นประจำทุกไตรมาสและมีการประชุมพิเศษเพิ่มตามความจำเป็น
  เลขานุการคณะกรรมการเป็นผู้จัดทำหนังสือเชิญประชุมพร้อมวาระการประชุมและเอกสารต่างๆ
  ส่งให้คณะกรรมการก่อนการประชุมล่วงหน้าอย่างน้อย 7 วัน
  เพื่อให้กรรมการได้มีเวลาศึกษาหาข้อมูลอย่างเพียงพอก่อนเข้าร่วมประชุม
  ปกติการประชุมจะใช้เวลาประมาณ 2 ชั่วโมง ในปี 2549 ที่ผ่านมาคณะกรรมการมีการประชุม
  จำนวน 6 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ตามตารางในหัวข้อค่าตอบแทนกรรมการ
  คณะกรรมการตรวจสอบและผู้บริหาร

  บริษัทมีการบันทึกรายงานการประชุมทุกครั้ง
  และมีการรับรองรายงานในการประชุมคณะกรรมการครั้งถัดไป
  และบริษัทจะจัดเก็บรายงานการประชุมไว้พร้อมให้คณะกรรมการและผู้ที่เกี่ยวข้องตรวจสอบได้

  12. คณะอนุกรรมการ

  คณะกรรมการบริษัทได้แต่งตั้งอนุกรรมการ เพื่อช่วยในภาระหน้าที่ต่างๆ ดังต่อไปนี้

  คณะกรรมการตรวจสอบ ประกอบด้วยกรรมการอิสระ 3 ท่าน
  ซึ่งได้รับการแต่งตั้งจากคณะกรรมการบริษัท คณะกรรมการตรวจสอบมีการประชุม 5 ครั้งในปี
  2549 และได้รายงานการผลการประชุมต่อคณะกรรมการบริษัท
  สำหรับรายนามของคณะกรรมการตรวจสอบ รวมถึงขอบเขต และอำนาจหน้าที่
  ได้ระบุไว้แล้วในหัวข้อการจัดการ

  คณะกรรมการ Governing Board ได้รับการแต่งตั้งจากคณะกรรมการบริษัท
  ประกอบด้วยกรรมการบริษัท 3 ท่าน ผู้บริหาร 3 ท่าน และแพทย์ 7 ท่าน ในปี 2549
  คณะกรรมการ Governing Board มีการประชุม 6 ครั้ง สำหรับรายนามของคณะกรรมการ
  Governing Board รวมถึงขอบเขต และอำนาจหน้าที่ ได้ระบุไว้แล้วในหัวข้อการจัดการ

  คณะกรรมการการลงทุน ได้รับการแต่งตั้งจากคณะกรรมการบริษัท ประกอบด้วยกรรมการอิสะ 1
  ท่าน กรรมการที่ไม่ได้เป็นผู้บริหาร 2 ท่าน และกรรมการที่เป็นผู้บริหาร 2 ท่าน ในปี 2549
  คณะกรรมการการลงทุนมีการประชุม 2 ครั้ง สำหรับรายนามของคณะกรรมการการลงทุน
  รวมถึงขอบเขต และอำนาจหน้าที่ ได้ระบุไว้แล้วในหัวข้อการจัดการ

  บริษัทยังไม่มีคณะอนุกรรมการกำหนดค่าตอบแทน

  13. ระบบการควบคุมและการตรวจสอบภายใน

  บริษัทได้ให้ความสำคัญกับระบบการควบคุมภายในและการตรวจสอบภายใน
  โดยได้จัดตั้งหน่วยงานตรวจสอบภายใน ซึ่งมีวัตถุประสงค์หลักเพื่อสนับสนุน
  และส่งเสริมให้มีระบบการควบคุมภายในที่ดีภายในองค์กร เพื่อลดความเสี่ยงในการดำเนินงาน
  และเพื่อให้มีคุณภาพในระบบงานและในการปฏิบัติงาน โดยมุ่งเน้นถึงความมีประสิทธิภาพ
  ประสิทธิผล และมีการใช้จ่ายอย่างระมัดระวัง สมประโยชน์
  และรวมถึงการปฏิบัติงานเพื่อให้เป็นไปตามนโยบายและ/หรือความต้องการของผู้บริหาร

  เพื่อให้แน่ใจว่าหน่วยงานตรวจสอบภายในมีการทำงานที่เป็นอิสระ และมีการถ่วงดุลอำนาจ
  หน่วยงานตรวจสอบภายในมีหน้าที่รายงานผลการดำเนินงานโดยตรงต่อคณะกรรมการตรวจสอบ

  14. รายงานของคณะกรรมการ

  รายงานความรับผิดชอบของคณะกรรมการต่อรายงานการเงิน

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศที่ปรากฏในรายงานประจำปี
  งบการเงินดังกล่าวจะจัดทำขึ้นตามมาตรฐานการบัญชีที่รับรองทั่วไปโดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
  โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
  รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

  คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผล
  เพื่อให้มั่นใจว่าข้อมูลทางบัญชีมีการบันทึกอย่างครบถ้วน ถูกต้อง
  และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

  คณะกรรมการมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
  และสามารถสร้างความเชื่อมั่นต่อความเชื่อถือได้ของงบการเงินของบริษัทและบริษัทย่อย ณ วันที่
  31 ธันวาคม 2549

  15. ความสัมพันธ์กับผู้ลงทุน

  คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน เชื่อถือได้ ทันเวลา
  โปร่งใส และทั่วถึง ทั้งรายงานทางการเงินและข้อมูลทั่วไป
  ซึ่งจะเป็นประโยชน์ต่อการตัดสินใจของผู้ลงทุน
  และเป็นไปตามแนวทางหรือกฎเกณฑ์ที่สำนักงานกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยกำหนด

  บริษัทมีช่องทางในการสื่อสารกับนักลงทุนและผู้ถือหุ้นที่หลากหลาย ซึ่งรวมถึงการเข้าร่วมกิจกรรม
  roadshow และการจัดประชุมของนักลงทุน (investor conference)
  การจัดประชุมนักวิเคราะห์หลักทรัพย์รายไตรมาส การพบปะระหว่างผู้บริหารกับนักลงทุน
  และการเยี่ยมชมบริษัทของนักลงทุน และให้ข้อมูลผ่านทาง website
  ของบริษัททั้งภาษาไทยและภาษาอังกฤษ

  บริษัทได้จัดให้มีผู้ดูแลงานนักลงทุนสัมพันธ์ เพื่ออำนวยความสะดวกแก่นักลงทุนและผู้ถือหุ้น
  ผู้ที่สนใจสามารถติดต่อขอข้อมูลได้ที่

  ฝ่ายนักลงทุนสัมพันธ์

  โทรศัพท์ 0-2667-2010

  E-mail address: ir@bumrungrad.com

  Website: www.bumrungrad.com

9.5 การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลไปใช้เพื่อประโยชน์ส่วนตนดังนี้

  1. ข้อบังคับของบริษัท กำหนดให้กรรมการต้องแจ้งให้บริษัททราบโดยไม่ชักช้า
  หากมีส่วนได้เสียในสัญญาที่ทำกับบริษัท
  หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

  2. กรรมการและผู้บริหารต้องจัดทำและเปิดเผยรายงานการถือหลักทรัพย์
  ต่อคณะกรรมการกำกับหลักทรัพย์และตลาดหลักทรัพย์ ภายในเวลาที่กำหนด

  มาตรการลงโทษ หากกรรมการท่านใดฝ่าฝืนมีดังนี้

  1. แจ้งด้วยวาจาเพื่อแก้ไข

  2. รายงานผู้ถือหุ้นเพื่อพิจารณา

  3. ชดใช้ค่าสินไหมทดแทนกรณีเกิดความเสียหาย

  4. เปิดเผยให้สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยทราบ

9.6 บุคลากร

  บริษัทมีพนักงานจำนวนทั้งสิ้น 3,130 คน โดยแบ่งตามสายงานหลักดังนี้

  ฝ่ายพยาบาล 1,826 คน

  ฝ่ายปฏิบัติการพิเศษ 361 คน

  ฝ่ายสนับสนุน 943 คน

  ผลตอบแทนรวมของพนักงาน มีรายละเอียดดังต่อไปนี้

  เงินเดือน 663,367,220 บาท

  โบนัส 158,022,510 บาท

  เงินสมทบกองทุนสำรองเลี้ยงชีพ 21,821,460 บาท

  สวัสดิการอื่นๆ 247,559,170 บาท

  บริษัทตระหนักถึงความสำคัญของบุคลากรทุกคนของบริษัท
  และมีนโยบายในการพัฒนาบุคลากรเพื่อเสริมสร้างทักษะความรู้ความชำนาญของบุคลากร
  โดยได้มีการจัดให้มีแผนการฝึกอบรมดังนี้

  1. การปฐมนิเทศพนักงานใหม่
  พนักงานใหม่ทุกคนต้องได้รับการปฐมนิเทศของบริษัทและฝ่าย/แผนก/หน่วยงาน
  นอกจากนี้จะได้รับการฝึกทดลองปฏิบัติในการทำงาน

  2. การฝึกอบรมภาคบังคับ เป็นการฝึกอบรมเรื่องที่บุคลากรทุกคนควรทราบ และเข้ารับการอบรม

  3. การฝึกอบรมของหน่วยงาน เป็นการฝึกอบรมเพื่อให้เกิดทักษะและความชำนาญ
  สำหรับพนักงานแต่ละฝ่าย/แผนก/หน่วยงาน โดยมีการฝึกอบรมทั้งภายในและภายนอกบริษัท

  4. การฝึกอบรมเรื่องการบริหาร
  เพื่อให้ผู้บริหารมีความรู้ความชำนาญในการบริหารฝ่าย/แผนกของตนอย่างมีประสิทธิภาพ